[{"text_idx": "#000004", "text": "Morgau\u0306 eble estos vi: genro, rasismo kaj humurlimoj en Brazilo"}, {"text_idx": "#000005", "text": "S\u0302ercoj kaj ofendaj komentoj de Danilo Gentili denove elstaras en la novaj\u0302oj, levante debatojn pri humurlimoj en Brazilo. En multaj siaj programoj, li pasigis plurajn minutojn mokante virinojn, donantajn patrinan lakton. G\u0302is tiam, Michele Rafaela Maximiliano kutimis doni pli ol 300 litrojn de lakto tage al malsanulejoj de Pernambuko."}, {"text_idx": "#000007", "text": "La humuristo serc\u0302is s\u0302ian foton senrajte en nacia reto. Li ec\u0302 komparis s\u0302in al la pornaktoro Kid Bengala: Rilate laktdonacon, s\u0302i preskau\u0306 gravas same kiel Kid Bengala.\u201d"}, {"text_idx": "#000008", "text": "Tiuj s\u0302ercoj kau\u0306zis pli ol kelkajn ridadojn. Post kiam kelkaj el s\u0302iaj kunlog\u0302antoj eknomis s\u0302in \u201cBovino de Gentili\u201d, s\u0302i diris ke s\u0302i ne plu donos lakton, c\u0302ar s\u0302i sentas sin humiligita."}, {"text_idx": "#000009", "text": "La efikoj de la s\u0302erco estis ruinigaj por Michele."}, {"text_idx": "#000010", "text": "Li diris terurajn aferojn pri mi, kaj mi nur volis kurag\u0302igi aliajn patrinojn doni lakton, diris Michele. C\u0302iam kiam mi iris lau\u0306 la stratoj, oni diris: Vidu la bovinon de Danilo Gentili! Mi havis multe da sendormaj noktoj kaj unu el miaj mamoj sekigis\u201d."}, {"text_idx": "#000011", "text": "La donacanto procesis kontrau\u0306 Danilo kaj televidstacio kie li laboras, kaj la video estis forvis\u0302ita."}, {"text_idx": "#000013", "text": "Danilo Gentili farig\u0302is celo de la \u201cpatrolo\u201d pro nur unu s\u0302erco. Ne alig\u0302u al la patrolo: hodiau\u0306 estas Gentili. Morgau\u0306 eble estos vi."}, {"text_idx": "#000014", "text": "J\u0302urnalisto Kiko Nogueira, el Dia\u0301rio do Centro do Mundo, memorigas la diferencon inter la \u201cpolitika korekteco\u201d uzata de multe da humuristoj en Usono, kiel ilo por pridubigi antau\u0306jug\u0302on kaj strukturojn de socia superregado. En Brazilo, humuristac\u0302oj kiel Danilo Gentili elektas personojn, kiu jam estas celoj de socia diskriminacio, substrekante tiun diskrimacion per humuro, kiun li nomas stulteco:"}, {"text_idx": "#000016", "text": "Tiuj debatoj tre ofte okazas en Brazilo, c\u0302ar komediaj programoj donas pli kaj pli da spaco al ofenda enhavo, kies celoj estas grupoj socie diskriminaciataj, kiel nigruloj, virinoj kaj GLAT (gejoj, lesbaninoj, ambau\u0306seksemuloj kaj transgenruloj)"}, {"text_idx": "#000017", "text": "C\u0302e la blogo Vira Babilado, Alex Castro skribis Malferman leteron al humuristoj de Brazilo, kiu kau\u0306zis grandan sensacion, por trakti la limojn de humuro, kaj g\u0302ian rolon en la socia kunteksto. En fragmento de la letero, li skribas:"}, {"text_idx": "#000018", "text": "Tre malfacilas moki sen tiuj stereotipoj kiuj konfirmas kaj plifortigas la murdistajn kulturojn en nia lando: homofobio, masklismo, rasismo, ktp."}, {"text_idx": "#000019", "text": "C\u0302u vi scipovas fari tion? C\u0302u vi povas samtempe esti amuzaj kaj ne esti komplicoj de la murdoj de virinoj, nigruloj kaj gejoj?"}, {"text_idx": "#000020", "text": "Mi scias ke tio ne facilas. Se tio facilus, mi ne petus. Se tio facilus, mi ne proponus tiun defion."}, {"text_idx": "#000022", "text": "Ankau\u0306 la nigruloj estis celo de Danilo Gentili, tiufoje en komento de Twitter, en kiu li proponas \u201cbananojn\u201d al nigra uzanto. Li poste forvis\u0302is la rasisman afis\u0302on."}, {"text_idx": "#000023", "text": "\u201cNomi nigrulon simio ne estas, kaj neniam estis amuza\u201d. (Marianna Armellini)"}, {"text_idx": "#000025", "text": "La redaktoro Thiago Ribeiro, 29-jara, ne plu eltenis la atakojn de Danilo Gentili kontrau\u0306 la nigrula komunumo, do li redaktis kaj afis\u0302is videon, en kiu li montras la rasisman enhavon transdonitan de la \u201cs\u0302ercoj\u201d de humuristo de la televidstacio Bandeirantes."}, {"text_idx": "#000026", "text": "La video estis forvis\u0302ita pro peto de Gentili, kiu pledis pri misuzo de la bildo."}, {"text_idx": "#000027", "text": "La konflikto ne finig\u0302is tiam. La sekvantoj de Gentili ankau\u0306 atakis Thiago Ribeiro (@Lasombraribeiro) per rasismaj mesag\u0302oj kiel: \u201cMi donos kelkajn bananojn al @Lasombraribeiro por ke li estu kvieta.\u201d, el profilo de @BiahNunes_; \u201c(Sic) ONI VIPU LIN BV.\u201d, skribita de @jaqporra kaj \u201cLi ec\u0302 ne estas nigra, c\u0302ar li havas Twitter-n kaj scias kiel tajpi\u201d de @RaquelRangel0.\u201d"}, {"text_idx": "#000028", "text": "La rektaj efikoj de c\u0302i tiu speco de humuro estas tiel evidenta, ke la aserto de Flavio Morgenstern citita supre: \u201cmorgau\u0306 eble estos vi\u201d, bone povus referenci al viktimoj de ofenda humuro."}, {"text_idx": "#000030", "text": "Oni ne povas mezuri la damag\u0302on, kiun kau\u0306zis la \u201chumuristo\u201d, ec\u0302 se Michele ricevas la kompenson, kiun nun s\u0302i postulas. C\u0302ar liaj agoj, lia senrespondeco pri la uzo de kion li nomas \u201chumuro\u201d, trafis vivojn, plifortigis subpremajn stereotipojn, kaj kontrau\u0306laboris empation kaj homan solidarecon. Multe da malbono kau\u0306zata de tio, kio devus esti nura \u201cs\u0302erco\u201d"}, {"text_idx": "#000032", "text": "Civitanaj komunikilojEtno kaj rasoKomunikiloj kaj j\u0302urnalismoVirinoj kaj socia sekso"}, {"text_idx": "#000033", "text": "Plej novaj artikoloj pri Latinameriko"}, {"text_idx": "#000034", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000035", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000036", "text": "\u201cLa Balkanoj estas la eu\u0306ropa Latinameriko en multaj belaj aspektoj\u201d, diras albana verkisto Elvi Sidheri"}, {"text_idx": "#000037", "text": "Juna kuiristo en Bakuo transformis sian apartamenton en restoracion"}, {"text_idx": "#000042", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]